DARIVANJE DAROVITIH U III. GIMNAZIJI

“Ljubav na matematički” županijskim prvacima iz matematike



*Foto: ZDENKO PUŠIĆ*

Objavljeno 4. ožujka, 2016.

“Ljubav na matematički” naziv je zanimljive, nekonvencionalne knjige autora Nenada Kuzmanovića iz Lipika, koju su jučer dobili na dar županijski prvaci iz matematike.

- Po duši i zvanju sam matematičar, a 15 godina bavim se emocionalnom inteligencijom i ljubavlju koja je najsličnija geometriji zbog skrivenih zakonitosti. Objavio sam ovu knjigu koja nije klasična matematika, već čitatelj treba koristiti matematički način razmišljanja i potrebna je logika, s jedne, i emocionalna inteligencija, s druge strane. Na poziv ravnateljice III. gimnazije Snježane Barabaš-Seršić odlučio sam ovim darovitim učenicima pokloniti svoju knjigu - ispričao je Kuzmanović, koji je jučer knjige uručio učenicima III. gimnazije Osijek **Dominiku Tadiću** i **Tei Arvaj**, **Margareti Paulić** iz Srednje škole I. Kršnjavog Našice, **Margareti Sigmund**, **Ani Althei** **Šehić**, **Hani Garaj** i **Magdaleni Hajpek** iz Isusovačke gimnazije Osijek , **Filipu Kupanovcu** iz Srednje škole Valpovo.te **Ivoru Pleiću** iz Srednje škole Donji Miholjac.

Ravnateljica Barabaš Seršić istaknula je da knjiga razbija strogost matematičke literature i potrebna je mladima kako bi uklonila formalnost i približila im matematiku. (Ma.M.)